Når vi tager på tur som spejdere, rejser vi med **tørklædet synligt og den grønne trøje på**. Derudover skal du have **et par gode gå-sko** på og kunne **bære al din bagage selv**.

Alt skal kunne være i **én rygsæk**. Din sovepose og dit liggeunderlag behøver du dog ikke selv at bære.

Derudover er det vigtigt at du selv putter tingene ned i tasken når du skal til at pakke. Det giver dig en chance for at kunne finde det du leder efter, når du skal bruge det på lejren 😊

* Madpakke til fredagens aftensmad (pakket i engangsemballage)
* Drikkedunk med vand/saft/juice til det fredag aften
* Sovepose (ikke dyne)
* Lagenpose (hvis du har én, god til kølige nætter)
* Liggeunderlag (ikke skummadras)
* Hue og sokker til at sove med (er godt hvis du bliver kold om natten)
* Nattøj med lange ben og lange ærmer
* Skiftetøj: 1 par shorts, 1 par lange bukser, 2 T-shirts med korte ærmer, 3 par strømper, 3 par underbukser (overvej hvor ofte du plejer at skifte tøj på lejrtur)
* 1 varm trøje/bluse (kan pakkes ind i en buff/halsedisse og bruges som hovedpude)
* Solhat/kasket (holder på håret og skygger for solen/regnvejr)
* Toiletsager: Tandbørste, tandpasta, hårelastik, hårbørste og solcreme (du kommer sikkert først i bad, når du er hjemme igen)
* Lille håndklæde
* Regntøj (så kan man holde varmen i blæsevejr)
* Gummistøvler eller vandtætte sko (godt til morgenturen mod toilettet, når græsset er vådt af dug/regn)
* Sandaler. Tjek vejrudsigten og vurdér nødvendigheden.
* 1 dyb og 1 flad plastik tallerken
* 1 plastik kop/mug
* Bestik (en ”spork” er sjov men mest kun en ske)
* 1 Viskestykke
* Dolk, hvis du har én
* Sangbogen, hvis du har den
* Blyant/kuglepen
* Lidt snacks til hygge i soveposen

På denne tur må du IKKE have din telefon med, heller ikke et ur. Faktisk skal du lade alt der bruger strøm blive hjemme!